Ανάλυση επιπέδου πλοειδίας με τη χρήση κυτταρομετρητή ροής σε πληθυσμούς και ποικιλίες χαμομηλιού (Matricaria recutita L.)
Creators: name: Κάππου, Ήρινα Μυρτώ Ιπποκράτη
Publisher: name: Aristotle University of Thessaloniki
Year: 2023
Subjects: Matricaria recutita L.
Επίπεδο πλοειδίας
Συγκριτική αξιολόγηση
Ploidy level
Comparative evaluation

description: Το χαμομήλι (Matricaria recutita L.) είναι ένα από τα σημαντικότερα και πιο διαδεδομένα φαρμακευτικά και αρωματικά φυτά λόγω των αναρίθμητων ευεργετικών του ιδιοτήτων και χρήσεων. Ένας από τους σημαντικότερους στόχους που τίθενται στη βελτίωση του είδους έγκειται στη δημιουργία ποικιλιών με υψηλή περιεκτικότητα σε αιθέριο έλαιο, υψηλή απόδοση σε αγρονομικά συστατικά, ομοιομορφία και σταθερότητα. Στην παρούσα πειραματική μελέτη πραγματοποιήθηκε συγκριτική αξιολόγηση και εκτίμηση μορφολογικών χαρακτηριστικών και συστατικών απόδοσης μεταξύ επιλεγμένης απογονικής σειράς του φυσικού πληθυσμού ch.19/2009 και τριών εμπορικών ποικιλιών (Banatska, Bodegold, Goral) χαμομηλιού. Αναφορικά με την επιλογή των μελετώμενων γενοτύπων, πρόκειται για απογονικές σειρές που προέκυψαν μετά την εφαρμογή γενεαλογικής επιλογής σε πειραματική κυψελωτή διάταξη (R-7) αγρού του 2016 (N. Tsivelika et al, 2018). Ιδιαίτερη έμφαση δόθηκε στην καταγραφή απόδοσης ως προς τη διάμετρο ανθέων, το ύψος φυτών, και την απόδοση σε νωπό και ξηρό βάρος ανθέων και φυτών. Ειδικότερα εκτιμήθηκε η φαινοτυπική παραλλακτικότητα μεταξύ είκοσι οχτώ γενοτύπων ως προς τα προαναφερθέντα χαρακτηριστικά. Επιπρόσθετα πραγματοποιήθηκε κυτταρογενετική μελέτη μεταξύ είκοσι γενοτύπων διαφορετικών γενεών του πληθυσμού ch.19/2009 και των ποικιλιών Banatska, Bodegold και Goral για τον εντοπισμό του επιπέδου πλοειδίας. Οι αναλύσεις πραγματοποιήθηκαν με τη χρήση κυτταρομετρητή ροής και μέσω της καταμέτρησης χρωμοσωμάτων στο οπτικό μικροσκόπιο. Από τα αποτελέσματα της συγκριτικής μελέτης διαπιστώθηκε υψηλή παραλλακτικότητα και στατιστικώς σημαντικές διαφορές μεταξύ των γενοτύπων για την πλειοψηφία των εξεταζόμενων χαρακτηριστικών. Οι γενότυποι του φυσικού πληθυσμού βρέθηκε να υστερούν ως προς τα μορφολογικά χαρακτηριστικά και απόδοση σε σύγκριση με τις εμπορικές ποικιλίες. Ενδιαφέρον παρουσιάζει ωστόσο το γεγονός ότι ο γενότυπος ch.19/2009-1 του φυσικού πληθυσμού ξεπέρασε σε απόδοση ξηρού βάρους ανθέων τους γενοτύπους των εμπορικών ποικιλιών, πλην του υπέρτερου γενοτύπου Bod1. Από τα ευρήματα της κυτταρογενετικής μελέτης βρέθηκε ότι οι γενότυποι του πληθυσμού ch.19/2009 και της ποικιλίας Banatska εμφανίζονταν σταθερά διπλοειδείς, χωρίς απόκλιση από το αναμενόμενο επίπεδο πλοειδίας. Οι εμπορικές ποικιλίες Bodegold και Goral, ωστόσο εμφάνισαν διακύμανση στο επίπεδο πλοειδίας. Αξιοσημείωτο είναι ότι παρότι στη βιβλιογραφία η ποικιλία Bodegold χαρακτηρίζεται ως τετραπλοειδής, σχεδόν όλοι οι γενότυποι ταυτοποιήθηκαν ως διπλοειδείς με ένα μικρό ποσοστό ανευπλοειδίας. Τέλος όσον αφορά τους γενοτύπους της ποικιλίας Goral, διαπιστώθηκε ότι στην πλειοψηφία τους προσδιορίζονται ως τετραπλοειδείς με ένα μικρό αριθμό αποκλίσεων (ανευπλοειδείς γενότυποι).
description: Chamomile (Matricaria recutita L.) is one of the most important and widespread medicinal and aromatic plants due to its innumerable beneficial properties and uses. One of the most important objectives regarding the improvement of the species consists in the creation of varieties with high content of essential oil, high yield in agronomic components, uniformity and stability. In the present experimental study, a comparative evaluation and assessment of morphological characteristics and yield components was conducted between accessions of the wild population ch.19/2009 and three commercial varieties (Banatska, Bodegold and Goral) of chamomile. These accessions are progeny lines (families) originated from pedigree intra population selection using the experimental honeycomb arrangement in the field (R-7) field at 2016 (Tsivelika et al., 2018). Particular emphasis was placed on tracing the performance in terms of flower diameter, plant height, fresh and dry weight of both flowers and plants. Namely, the phenotypic variability among twenty-eight genotypes for the aforementioned traits was assessed. Furthermore, a cytogenetic evaluation was performed between twenty accessions of different origins of the population ch.19/2009 and the cultivars Banatska, Bodegold and Goral to identify the ploidy level. Ploidy was assessed by flow cytometry and chromosome counting. The results of the comparative study demonstrated high variability and statistically significant differences among the genotypes tested, in the majority of the examined traits. The wild population genotypes were observed to fall short in terms of morphological traits and yield compared to the commercial varieties. Interestingly, however, the wild population genotype ch.19/2009-1 outperformed the commercial genotypes in flower dry weight yield, except for the superior Bod1 genotype. The findings of the cytogenetical studies illustrated that the genotypes of the ch.19/2009 population and the cv. Banatska characterized consistently into diploid level without deviation from the expected ploidy level. It is noteworthy that although Bodegold is characterized as a tetraploid variety in the literature, almost all of its genotypes in the present study were identified as diploids, with a small percentage of them being aneuploids. Finally, regarding the genotypes of the Goral variety, it was discovered that the majority of them were identified as tetraploids with small number of deviations which can be characterized as aneuploid genotypes.